Bugatti uzaytirilgan Chiron’ning yangi versiyasini 3,9 mln dollar qiymatida taqdim etdi

Bugatti kompaniyasi standart Chiron’ning takomillashtirilgan versiyasi hisoblanuvchi Super Sport versiyasini taqdim etdi, deb xabar beradi Topgear.

Avtomobilning quyruq qismi 25 santimetrga uzunlashgan bo‘lib, u mashinaning havoga nisbatan qarshiligini maksimal darajada kamaytirishga xizmat qiladi. Shuningdek, diffuzor va gaz chiqarish tizimi qayta ishlangan — chiqindi gazlar oqimi minimumga yetkazilgan.

“Biz qit’alararo sayohat uchun ideal darajada mos keladigan transport hisoblanuvchi buyuk gran-turizmo bilan shug‘ullanyapmiz”, — deydi Bugatti rahbari Stefan Vinkelman.
Chiron Super Sport saloni charm, alyuminiy va uglerod plastik bilan qoplangan, kapoti ostidan 1600 ot kuchini taqdim etishga qodir W13 dvigateli o‘rin olgan. Maksimal tezligi — soatiga 440 kilometr.

Jami to‘qqiz nusxada ishlab chiqariladigan Bugatti Chiron Super Sport’ning har birining narxi 3 901 216 dollarni tashkil etadi. “Afisha.uz”ning yozishicha, bu pulga O‘zbekistonda 121 ta Chevrolet Trailblazer sotib olish mumkin.
Avvalroq Bugatti Veyron Super Sport’ning so‘nggi nusxasi auksion orqali sotilgani to‘g‘risida xabar berilgandi.